סרז'יו אוליביירה

**סרז'יו מיגל רלבאס דה אוליביירה** (בפורטוגזית: **Sérgio Miguel Relvas de Oliveira**; נולד ב-2 ביוני 1992 בפאסוש די ברנדאו שבפורטוגל) הוא כדורגלן פורטוגזי המשחק בעמדת הקשר ההתקפי בקבוצת רסיפה.

## קריירת מועדונים
### תחילת הקריירה
אוליביירה נולד בפאסוש די ברנדאו שבפורטוגל. הוא החל לשחק במחלקת הנוער של הקבוצה המקומית, ובגיל 10 עבר למחלקת הנוער של פורטו. בעונת  הושאל למחלקת הנוער של פדרואנסה. ב-17 באוקטובר 2009 ערך את הופעת הבכורה שלו בקבוצה הבוגרת של פורטו, בניצחון 0–4 על סרטננסה במסגרת הגביע הפורטוגלי בו גם בישל שער להאלק, והפך לשחקן הצעיר ביותר שמשחק במדי הקבוצה הבוגרת, כשהוא בן 17 שנים, 4 חודשים ו-15 ימים. בחודש נובמבר 2015 חתם על החוזה המקצועני הראשון שלו, חוזה עד לחודש יוני 2012 עם סעיף שחרור של 30 מיליון אירו.

### ההשאלה לביירה מאר
לקראת עונת  הושאל אוליביירה לביירה מאר, גם היא מליגת העל הפורטוגלית. ב-23 באוקטובר 2010 ערך את הופעת הבכורה שלו במועדון ובליגת העל הפורטוגלית, כשנכנס כמחליף בדקה ה-89 בתיקו 1-1 נגד פאסוש די פריירה במסגרת המחזור השמיני. הוא ערך 6 הופעות בלבד במועדון.

### ההשאלה למכלן
במחצית הראשונה של עונת  הושאל אוליביירה למכלן מליגת העל הבלגית. ב-24 בספטמבר 2011 ערך את הופעת הבכורה שלו במועדון, כששיחק 64 דקות בהפסד 0–2 ללוקרן במסגרת המחזור השמיני בליגה. ב-25 בנובמבר 2011 הבקיע את שער הבכורה שלו במועדון ובקבוצה בוגרת, שער בדקה ה-78 בהפסד 2–3 לסטנדרד לייז' במסגרת המחזור ה-15 בליגה. בחצי העונה בה שיחק במכלן ערך אוליביירה 6 הופעות, בכולן הקבוצה לא ניצחה, והבקיע שער אחד.

### ההשאלה לפנאפייל
במחצית השנייה של עונת  הושאל אוליביירה לפנאפייל מהליגה הפורטוגלית השנייה. ב-29 בינואר 2012 ערך את הופעת הבכורה שלו במועדון, כשנכנס כמחליף בדקה ה-78 בהפסד 0–2 לבלננסש במסגרת המחזור ה-17 בליגה. ב-12 בפברואר 2012, בהופעתו השנייה, הבקיע את שער הבכורה שלו במועדון, שער בדקה ה-72 בניצחון 1–3 על אוניאו דה מדיירה במסגרת המחזור ה-18 בליגה. בחצי העונה בה שיחק בפנאפייל ערך אוליביירה 12 הופעות, בהן הבקיע שני שערים.

### פורטו ב'
בעונת  שיחק אוליביירה בפורטו ב', קבוצת המילואים של פורטו, המשחקת גם היא בליגה הפורטוגלית השנייה. ב-12 באוגוסט 2012 ערך את הופעת הבכורה שלו בקבוצה, כששיחק 65 דקות בתיקו 2-2 נגד טונדלה במסגרת המחזור הראשון בליגה. ב-30 בספטמבר 2012, הבקיע את שער הבכורה שלו בקבוצה, שער בדקה ה-76 בניצחון 1-1 נגד פנאפייל במסגרת המחזור השמיני בליגה. אוליביירה ערך 36 הופעות בפורטו ב' והבקיע 6 שערים.

### ההשאלה לפאסוש די פריירה
לקראת עונת  הושאל אוליביירה לפאסוש די פריירה מליגת העל הפורטוגלית לשתי עונות. ב-16 באוגוסט 2013 ערך את הופעת הבכורה שלו במועדון, כשהוחלף בתוספת הזמן של המחצית הראשונה בהפסד 0–2 לספורטינג בראגה במסגרת המחזור הראשון בליגה. ב-28 באוקטובר, הבקיע את שער הבכורה שלו במועדון, שער בדקה ה-9 בהפסד 1–3 לויטוריה דה גימארייש במסגרת המחזור השמיני בליגה. בשתי העונות בהן הושאל לפאסוש די פריירה ערך אוליביירה 56 הופעות, ובכל אחת מהעונות הבקיע שני שערים.

### החזרה לפורטו
בעונת  חזר אוליביירה לפורטו. ב-17 בינואר 2016 ערך את הופעת הבכורה שלו במועדון במסגרת הליגה, כשנכנס כמחליף בדקה ה-86 בהפסד 0–1 לויטוריה דה גימארייש במסגרת המחזור ה-18.

### השאלה לרומא
ב-12 בינואר 2022 הושאל אוליביירה לרומא מהסרייה א', תמורת מיליון אירו ואופצייה לרכישה. ב-16 בינואר ערך הופעת בכורה וכבש את שער הניצחון ב-0–1 של רומא על קליארי.

### גלאטסראיי
ב-10 ביולי 2022 חתם בגלאטסראיי תמורת שלושה מיליון אירו.

## תארים
### קבוצתיים
;פורטו
* אליפות פורטוגל (3): 2018, 2020, 2022
* הגביע הפורטוגלי : 2010, 2020, 2022
* הסופר קאפ הפורטוגזיז: 2018, 2020

;רומא
* קונפרנס ליג (1): 2021/22

; פאוק
* אליפות יוון: 2019
* הגביע היווני: 2019

;גלאטסראיי
* אליפות טורקיה: 2023

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני פורטו
קטגוריה:כדורגלני ביירה-מאר
קטגוריה:כדורגלני מכלן
קטגוריה:כדורגלני פנאפייל
קטגוריה:כדורגלני פאסוש די פריירה
קטגוריה:כדורגלני נאנט
קטגוריה:כדורגלני פאוק סלוניקי
קטגוריה:כדורגלני רומא
קטגוריה:כדורגלני גלאטסראיי
קטגוריה:כדורגלני אולימפיאקוס
קטגוריה:כדורגלני רסיפה
קטגוריה:כדורגלני נבחרת פורטוגל
קטגוריה:כדורגלנים פורטוגזים באולימפיאדת ריו דה ז'ניירו (2016)
קטגוריה:כדורגלני יורו 2020
קטגוריה:ספורטאים פורטוגזים בבלגיה
קטגוריה:ספורטאים פורטוגזים בצרפת
קטגוריה:ספורטאים פורטוגזים ביוון
קטגוריה:ספורטאים פורטוגזים באיטליה
קטגוריה:ספורטאים פורטוגזים בטורקיה
קטגוריה:פורטוגזים שנולדו ב-1992